Франсишку де Са де Миранда
Затулва слух дори змията гладна…

Превод от португалски: Симеон Хаджикосев, 1984

chitanka.info

Затулва слух дори змията гладна

пред мамещата флейта на факир,

а аз сега напразно търся мир

и искам в изнемога да припадна.

Ала дори морякът изкусен

избягва, знам, сирените неверни.

А аз не се опазих в оня ден,

щом името ви прозвуча пред мен —

душата и живота ми почерни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.